Simply Red

Simply Red er et britisk soul- og pop-band som ble dannet i 1985. Gruppa ble oppløst i 2010, men gjenforent i 2015. Gruppa har solgt over 50 millioner albumMirror - Simply Red tickets for 30th anniversary tour on sale today (7.11.2014) og var på høyden av sin karriere fra midten av 1980-tallet til midten av 1990-tallet. Gruppas frontfigur og vokalist har siden starten vært Mick Hucknall. Han var det eneste originale besetningsmedlem da gruppa ble oppløst i 2010.

Gruppa albumdebuterte i 1985 med Picture Book. Albumet ble godt mottattAllmusic og inneholder låter som «Holding Back The Years» og «Money's Too Tight (to Mention)». Albumet havnet på andreplass i Storbritannia og 16.-plass i USA. I 1989 lanserte de albumet A New Flame. Den inneholder den populære soul-låta «If You Don't Know Me by Now», som havnet på førsteplass i USA, Australia, Canada og New Zealand, og på andreplass i Norge.Norwegians charts Dette var deres tredje album og forøvrig den første som klatret helt til topps i Storbritannia. På 1990-tallet produserte de populære låter som «Something Got Me Started», «Stars» og «Fairground». Og på 2000-tallet låter som «Sunrise», «Fake» og «You Make Me Feel Brand New». Gruppa har utgitt ti studioalbum. Deres foreløpige siste album, Stay, kom i 2007.

Gruppa ble tildelt prisen som «beste britiske gruppe» ved BRIT Awards, både i 1992 og 1993.Guardian - Brit awards winners list 2013: every winner since 1977

Simply Red har besøkt Norge flere ganger og blant annet opptrådt under Nobelkonserten i Oslo Spektrum i 2006.VG - Simply Red gjør comeback (4.11.2014)

 Diskografi 

 Picture Book (1985)
 Men and Women (1987)
 A New Flame (1989)
 Stars (1991)
 Life (1995)
 Blue (1998)
 Love and the Russian Winter (1999)
 Home (2003)
 Simplified (2005)
 Stay (2007)
 Big Love (2015)
 Blue Eyed Soul (2019)
 Time (2023)

 Referanser 

 Eksterne lenker 





Kategori:Britiske popgrupper
Kategori:Band etablert i 1985